EkBass/fiwiki-20250220-pages-articles huggingface dataset:
Aram Mp3

Aram Sargsyan (), taiteilijanimeltään Aram Mp3 (s. 5. huhtikuuta 1984 Jerevan), on armenialainen laulaja, joka edusti Armeniaa vuoden 2014 Euroviisuissa Kööpenhaminassa kappaleella ”Not Alone”. Hän sijoittui kilpailun finaalissa neljänneksi. == Lähteet == Luokka:Armenialaiset laulajat Luokka:Armenian euroviisuedustajat Luokka:Vuoden 2014 euroviisuedustajat Luokka:Vuonna 1984 syntyneet Luokka:Elävät henkilöt
Olen sinussa

Olen sinussa on suomalaisartisti Johanna Kurkelan kappale hänen Hetki hiljaa -nimiseltä esikoisalbumilta. Warner Music Finland julkaisi sen artistin ensimmäisenä singlenä 27. heinäkuuta 2005. Kappaleen on säveltänyt Tomi Aholainen ja sanoittanut Sinikka Svärd. "Olen sinussa" ei sijoittunut lainkaan Suomen virallisille listoille. Kappale oli kuitenkin yksi Radio Suomen soitetuimpia kappaleita elo–syyskuussa 2005. ==Lähteet== Luokka:Vuoden 2005 kappaleet Luokka:Johanna Kurkelan kappaleet
Dathan Ritzenhein

Dathan Ritzenhein (s. 30. joulukuuta 1982 Grand Rapids Michigan Yhdysvallat) on yhdysvaltalainen uransa lopettanut kestävyysjuoksija ja On Athletics Clubin (OAC) nykyinen päävalmentajahealth/running/culture-running/people/dathan- ritzenhein-coaching-lessons-on-athletics-club/ What All Runners Can Learn from Dathan Ritzenhein’s Coaching outsideonline.com Viitattu 29.8.2024. ==Juoksijan ura== Ritzenhein aloitti ammattilaisuransa 31. joulukuuta 2004, jolloin hän sijoittui kolmanneksi 10 km maantiekilpailussa Italiassa. Ritzenhein hallitsi Yhdysvaltain ennätystä 5000 metrissä (12:56,27) vuosina 2009–2010, kunnes Bernard Lagat rikkoi sen.Ritzenhein breaks 13-year-old U.S. 5K mark at Swiss meetUSA Today Viitattu 29.8.2024 Ritzenhein sijoittui toiseksi (2:11:07) vuoden 2008 olympiamaratonin karsinoissa, minkä johdosta Dathan pääsi automaattisesti USA:n edustusjoukkueeseen Pekingin olympialaisiin.USATF Events 2008 U.S. Olympic Team Trials - Men's Marathon". Viitattu 29.8.2024 Olympiamaratonissa Ritzenhein oli ensimmäinen amerikkalainen juoksija, joka ylitti maaliviivan ja sijoittui 9. sijalle ajalla 2.11.59. Hänen joukkuetoverinsa Ryan Hall sijoittui heti hänen jälkeensä 10. sijalle.Detailed Results Men's MarathonViitattu 29.8.2024 Ritzenhein lopetti ammattijuoksun toukokuussa 2020.Dathan Ritzenhein Retires At 37Flotrack Viitattu 29.8 2024 ==Saavutukset== 10 000 metrin juoksu *9. - yleisurheilun maailmanmestaruuskilpailut 2007, Osaka *6. - yleisurheilun maailmanmestaruuskilpailut 2009, Berliini *13. - kesäolympialaiset 2012, Lontoo Maraton *9. - kesäolympialaiset 2008, Peking Puolimaraton *MM-pronssi 2009, Birmingham ==Ennätykset== *3 000 - 7.39,03 (2007) *5 000 - 12.56,27 (2009, Yhdysvaltojen ennätys vuoteen 2010) *10 000 - 27.22,28 (2009) *puolimaraton - 1.00.00 (2009) *maraton - 2.07.47 (2012) ==Lähteet== Luokka:Yhdysvaltalaiset kestävyysjuoksijat Luokka:Elävät henkilöt Luokka:Vuonna 1982 syntyneet
Joan Alcover

Joan Alcover i Maspons (3. toukokuuta 1854 Palma, Mallorca – 25. helmikuuta 1926 Palma, Mallorca) oli espanjalainen runoilija, joka kirjoitti suuren osan tuotannostaan katalaanin kielellä. Alcover syntyi Palmassa Mallorcalla, ja aloitti oikeustieteen opintonsa siellä ja jatkoi Barcelonassa. Valmistuttuaan vuonna 1878 hän palasi Mallorcalle hallintotehtäviin. Hän toimi liberaalipuolueessa ja muutti muutamiksi vuosiksi Madridiin puolueen edustajaksi cortsissa, mutta palasi takaisin synnyinsaarilleen. Alcoverin varhaisin tuotanto on kirjoitettu kataloniaksi, mutta hän siirtyi vähitellen käyttämään espanjaa. Hänestä tuli tunnettu hahmo Mallorcan intellektuellien keskuudessa. Alcoverin perhettä koettelivat monet tragediat. Hän menetti enimmäisen vaimonsa ja neljä viidestä lapsestaan. Alcover koki syvän hermoromahduksen. Toipuessaan hän alkoi kirjoittaa uudella tyylillä ja vuodesta 1903 alkaen yksinomaan katalaanin kielellä. Kuuluisimmat Alcoverin ruonoista kuvaavat tuskaa jota hän koki vaimon ja lasten kuoleman takia. Monia Alcoverin runoja on sävelletty, ja Amadeu Vivesin säveltämästä runosta La Balanguera tuli vuonna 1996 Mallorcan kansallislaulu. == Kokoelmia == *‘Poesías’ (runoja) (1887) * ‘Nuevas poesías’ (uusia runoja) (1892) * ‘Poemas y armonías’ (runoja ja harmonioita) (1894) * ‘Meteoros. Poemas, apólogos y cuentos’ (Meteoreita. Runoja, anteksipyyntöjä ja tarinoita) (1901) * ‘Cap al tard’ (Myöhään.) (1909) * ‘Poemes bíblics’ (Raamatullisia runoja) (1918) == Lähteet == Luokka:Espanjalaiset runoilijat Luokka:Vuonna 1854 syntyneet Luokka:Vuonna 1926 kuolleet
Arto Aniluoto

Arto Juhani Aniluoto (s. 7. heinäkuuta 1976) on suomalainen kaupunkitutkimukseen erikoistunut sosiologi ja Suomen EU- ja Eurooppa- järjestöjen kansallisen kattojärjestön Eurooppalainen Suomi ry:n toiminnanjohtaja vuodesta 2008 lähtien. == Elämä ja ura == Aniluoto on valmistunut valtiotieteiden maisteriksi vuonna 2004 Helsingin yliopistosta. Hän on toiminut mm. Helsingin yliopiston ylioppilaskunnan pääsihteerinä ja varapuheenjohtajana sekä lukuisissa Helsingin yliopiston työ- ja hallintotehtävissä, mm. yliopiston hallituksen jäsenenä. Hän on myös vaikuttanut lukuisissa kansalaisjärjestöissä 1990-luvulta alkaen, mm. Yhteiskunta-alan korkeakoulutetut ry:n liittovaltuustossa ja hallituksessa, Eteläsuomalaisen osakunnan kuraattorina ja hallituksessa, Kannunvalajat ry:n pitkäaikaisena toimijana sekä Helsingin yliopiston alumniyhdistyksen valtuuskunnassa. Lisäksi hän on hoitanut kokoomuksen mandaatilla kunnallispoliittisia luottamustehtäviä Helsingissä. == Lähteet == *Eurooppalainen Suomi ry. Viitattu 23.3.2014. == Aiheesta muualla == *Arto Aniluodon kotisivu Luokka:Suomalaiset sosiologit Luokka:Suomalaiset järjestöjohtajat Luokka:Suomalaiset kansalaisaktivistit Luokka:Kansallisen Kokoomuksen poliitikot Luokka:Vuonna 1976 syntyneet Luokka:Elävät henkilöt
Kurtinvuoren kalliomaalaukset

Kurtinvuoren kalliomaalaus sijaitsee Enonkoskella Etelä-Savossa. Kalliomaalaus on tehty suureen siirtolohkareeseen, jonka alle on jäänyt luolamainen tila. Maalauksen löysivät Aarre ja Pirjo Rauhala (Uino) vuonna 1975, ja se ajoitetaan kivikaudelle. == Kallio ja sen sijainti == Maalauskallio sijaitsee Enonkosken kirkosta noin 6 kilometriä pohjoiseen tärkeän vesireitin varrella Enonveden ja Pyyveden yhdistävän Hanhivirran lähellä sen pohjoisrannassa. Matkaa Hanhivirran lossista on noin 4,2 kilometriä. Kallio laskee veteen Kurtinvuoren eteläpuolella ja kallion itäpuolella on kallioseinämän terassilla siirtolohkare, jossa maalaus sijaitsee. Maalaus on 7,2 metriä Enonveden pintaa ylempänä. Siirtolohkareesta ylempänä sijaitsee kallioseinien suojaama tasaisempi alue, joka on saattanut olla sopiva oleskelupaikka. Maalausalueen muu ympäristö on louhikkoisena oleskelulle sopimatonta aluetta. == Maalaus == Maalaus on tehty louhikon päälle rojahtaneen suureen siirtolohkareeseen, jonka alle on muodostunut luolamainen tila. Suojaisan suuaukon ympärille on maalattu joitakin kuvioita ja on täysin mahdollista, että luolaa on käytetty pakanallisiin riitteihin. Siirtolohkareen terävä lippa työntyy kauaksi eteenpäin tarjoten suojaisan ja viiston alapinnan punamaalilla tehdyille merkintöille ja muille jäljille. Myös luolan suuaukon reunaa on rajattu punavärillä, ellei se sitten ole valuvan kosteuden sinne kuljettamaa punaväriä. Rajaus on noin 2 metriä pitkä. Lipan oikealla puolella erottuu kaksi kuviota. Toinen on täyteisesti maalattu roikkuvavatsainen hirvimäinen eläinhahmo, jolla on pitkänomainen oikealle katsova pää. Pekka Kivikkään tulkinnan mukaan hirvi olisi ensin maalattu normaalin kokoisena, mutta jälkeenpäin siihen olisi lisätty mahdollisesti pieni venekuvio. Nykyään hirvi ja vene ovat sulautuneet yhteen ja saavat aikaan erikoisen vaikutelman. Hirven vasemmalla puolella on katkelmallinen kuvio, joka jää tunnistamattomaksi. Suuaukon edessä on suurehko kivi, jossa on punaväriä. Suttaantuneen punavärin alapuolelta voi mahdollisesti erottaa noin 60 senttimetriä pitkän oikealle katsovan hirven. Kiven kärki on rapautunut rikki ja siitä kohtaa on punaväri hävinnyt. ==Lähteet== * * * Muinaistaideyhdistys: Kurtinvuori * Luukkonen, Ismo: Kurtinvuori * ===Viitteet=== Luokka:Suomen kalliomaalaukset Luokka:Enonkoski Luokka:Etelä-Savon historia
Jarkko Laine (nuorempi kirjailija)

Jarkko Laine (s. 4. toukokuuta 1982 Hollola) on suomalainen kirjailija. Hän on kotoisin Hollolasta mutta asuu nykyään Lahdessa. Hän on kirjoittanut Tuhkametsä-fantasiakirjasarjaa, mutta hänen uusin kirjansa Piikki hihassa – ikuisesti sinun on fiktiivinen kuvaus huumeiden käytöstä. Laine on ammatiltaan trukkikuski. Hän on tehnyt myös sanoituksia rock-yhtyeelleen. Laineen kirjoja ovat kustantaneet Nordbooks ja Bookhouse. ==Bibliografia== *Tuhkametsän salaisuus (2010) *Huuto yössä (2011) — rikosnovellikokoelma, jossa on yhdentoista kirjailijan teoksia *Tuhkametsä sekasorron vallassa (2012) *Piikki hihassa – ikuisesti sinun (2014) ==Lähteitä== * Jarkko Laineen sivusto. *http://yle.fi/uutiset/huumekierre_romahdutti_nuorenparin_elaman/7142462 *http://yle.fi/uutiset/trukkikuski_kuokkavieraana_kirjailijoiden_bileissa/6251485 *http://salpausselankirjailijat.yhdistysavain.fi/kirjailijoitamme/laine- jarkko/ Luokka:Suomalaiset kirjailijat Luokka:Vuonna 1982 syntyneet Luokka:Elävät henkilöt
Oussou Konan

Oussou Konan Anicet Harian Maxmalon (23. tammikuuta 1989 Anyama, Norsunluurannikko – 3. tammikuuta 2022) oli norsunluurannikkolainen jalkapalloilija, joka oli pelipaikaltaan hyökkääjä. Kaudella 2014 Helsingin Jalkapalloklubia edustanut Konan pelasi Veikkausliigassa 18 ottelua ja teki niissä neljä maalia. Konanin edustamia seuroja olivat Africa Sports (2006–2008), Espérance Sportive de Tunis (2008–2010), Stade Tunisien (laina 2008), AS Marsa (laina 2009), Misr El Makasa (2010–2012), Al-Ahli (2012–2013), Hajer Club (laina 2013) ja Gaziantep Büyükşehir Belediyespor (2013), HJK (2014), Tala'ea El-Gaish (2014–2016), Saham (2016–2017), CA Bizertin (2017), San Pédro (2018–2019), Stade Lausanne (2019–2020), Nam Dinh (2021) ja Al- Bukiryah (2021). == Lähteet == Luokka:Norsunluurannikkolaiset jalkapalloilijat Luokka:Vuonna 1989 syntyneet Luokka:Vuonna 2022 kuolleet
Lipolyysi

Lipolyysi on aineenvaihdunnan lipidien hajotusreaktio, jossa triglyseridit hydrolysoidaan glyseroliksi ja vapaiksi rasvahapoiksi. Glyseroli kulkeutuu verenkierron mukana etupäässä maksaan ja rasvahapot energialähteiksi luurankolihaksille, maksalle ja sydämelle. Lipolyysin merkitys on paaston aikana säästää glukoosia punasoluille ja hermosoluille, jotka eivät pysty käyttämään rasvahappoja energian tuotantoon. Lipolyysille vastakkainen reaktio on lipogeneesi, jonka avulla elimistö pystyy tuottamaan rasva-aineita hiilihydraateista. Tapahtumaa ohjataan hormonaalisesti hormoniherkän lipaasin kautta. Rasvakudos on erityisen herkkä insuliinin säätelylle, jonka vapautuminen vereen estää lipolyysiä. Paaston aikana aktivoituvat lipolyyttiset hormonit, kuten glukagoni, kortikotropiini, adrenaliini ja noradrenaliini, jotka säätelevät hormoniherkkää lipaasia vaikuttamalla sen sijaintiin ja aktiivisuuteen. Aktivoituessaan lipaasi saa aikaan rasvahappojen vapautumisen vereen. Soluihin veren mukana päätyneistä rasvahapoista muodostuu beetaoksidaatiossa energiaa ATP:n muotoon. Luokka:Metabolia
Lütschine

Lütschine on joki Keski-Sveitsissä. Joen pituus on yhdeksän kilometriä, pisin alkujoki huomioon ottaen 22 kilometriä. == Alkulähteet == Lütschinen alkujoet Weisse Lütschine ja Schwarze Lütschine saavat alkunsa Bernin Alppien jäätiköiltä. Weisse Lütschine alkaa Lauterbrunnenin eteläpuolelta. Schwarze Lütschine alkaa Grindelwaldin kaakkoispuolen jäätiköiltä noin korkeudesta. Alkujoet yhdistyvät Zweilütschinenissä Lütschineksi. Joki laskee Brienzjärveen. Merkittävimmät paikkakunnat joen varrella ovat Grindelwald, Lauterbrunnen ja Matten bei Interlaken. == Vesivoima == Lütschinessä ja sen sivujoissa on yhteensä viisi vesivoimalaa, joiden yhteisteho on noin . Voimalaitos Teho MW Joki Koordinaatit Isch 1,4 Schwarze Lütschine Lütschental 12,0 Schwarze Lütschine Stechelberg 4,3 Weisse Lütschine Geissbrunnen 0,4 Saxetbach Kammri 0,7 Saxetbach Yhteensä 18,8 == Virtaama == Lütschinen virtaama vaihtelee vuosien 1924–2009 tietojen perusteella vuosittain melko vähän: joen vuotuinen keskivirtaama Wilderswilin Gsteigissä – nelisen kilometriä ennen joen laskemista Brienzjärveen – on ollut . Suurin keskivirtaama oli vuonna 1981 () ja pienin keskivirtaama vuonna 1976 (). Päivittäinen vaihtelu on suurempaa: suurin vuorokausikeskivirtaama on mitattu vuoden 2005 elokuussa () sekä pienin vuoden 1934 helmikuussa (). Weisse Lütschinen virtaamaa mitataan Zweilütschinenissä juuri ennen alkujoen yhdistymistä. Weisse Lütschinen virtaama vaihtelee vuosien 1924–2009 tietojen perusteella vuosittain melko vähän: joen vuotuinen keskivirtaama on ollut . Suurin keskivirtaama oli vuonna 1999 () ja pienin keskivirtaama vuonna 1972 (). Päivittäinen vaihtelu on suurempaa: suurin vuorokausikeskivirtaama on mitattu vuoden 1933 elokuussa () sekä pienin vuoden 1964 helmi-maaliskuussa (). == Lähteet == * * Luokka:Sveitsin joet Luokka:Reinin vesistö Luokka:Bernin kantoni
IBU-Cup 2012–2013

IBU-Cup 2012-13 alkoi 14. marraskuuta Ruotsin Idrestä ja päättyi 10. helmikuuta Slovakian Osrbliehin. == Kilpailukalenteri == Ohjelmaan kuului seitsemän kilpailuviikonloppua. Ohjelmassa oli pikakilpailuja, takaa-ajoja, normaalimatkoja, sekä viestejä. Paikka Päivät Pikakilpailu Takaa-ajo Normaalimatka Yhteislähtö Viesti Sekaviesti Idre 24.–25.11. ●● Beitostølen 30.11.-1.12. ● ● Val Ridanna 13.–16.12. ● ● ● Otepää 5.–6.1. ● ● Ostrov 9.–12.1. ● ● ● Val Martello 2.–3.2. ● ● Osrblie 7.-10.2. ● ● ● Yhteensä 8 3 3 0 1 2 Luokka:IBU-Cup Luokka:Vuoden 2012 ampumahiihto Luokka:Vuoden 2013 ampumahiihto
Kanslianeuvos (arvonimi)

Kanslianeuvoksen nimi ja arvo () on Suomessa valtiovallan myöntämä arvonimi, joka ei liity mihinkään virkaan. __NOTOC__ == Arvonimen historiaa == Arvo suotiin 1800-luvulla usein ansioituneille professoreille. Myöhemmin arvonimeä on myönnetty muun muassa tieteellisten seurojen toimihenkilöille ja yliopistojen virkamiehille. Autonomian ajan arvojärjestyksessä kanslianeuvoksen arvonimi kuului kuudenteen arvoluokkaan yhdessä kollegineuvoksen kanssa kun yliopistojen vakinaiset professorit kuuluivat seitsemänteen arvoluokkaan.Uusi tietosanakirja. Tietosanakirja Oy, 1962. == Kanslianeuvoksen arvonimi nykyään == Kanslianeuvos on Suomessa tasavallan presidentin myöntämä arvonimi, joka kuuluu 6. ryhmään. Arvonimestä maksettavan veron määrä on joko . Itsenäisyyden aikana arvonimi myönnettiin ensimmäisen kerran vuonna 1920. Vuosina 1918–2013 kanslianeuvoksen arvonimi on myönnetty 199 henkilölle. == Suomalaisia kanslianeuvoksia == Kanslianeuvoksia ovat tai ovat olleet: * Kari T. Ahonen * Veli Arrela * Roger Broo * Rafael Engelberg * Onni Hallsten * Lauri Jäntti * Sakari Kajander * Lauri Kaukonen * Väinö Kaukonen * Tero J. Kauppinen * Heikki Koivula * Jakob Axel Levonius * Niilo Liakka * Elias Lönnrot * Gabriel Rein * Johan Vilhelm Snellman * Mikko Strömmer * Veikko Tavastila * Juho Heikki Tunkelo == Katso myös == * Kanslianeuvos ==Lähteet== Luokka:Suomalaiset arvonimet
Wu Peifu

Wu Peifu (22. huhtikuuta 1874 Penglai, Shandong – 4. joulukuuta 1939 Peking)Wu Peifu Encyclopædia Britannica Online Academic Edition. Viitattu 23.3.2014. oli kiinalainen sotaherra, joka piti hallussaan Kiinan pääkaupunkia Pekingiä 1920-luvun alussa. Wu palveli Qing-dynastian viimeisinä vuosina kenraali Yuan Shikain komentamassa Beiyangin armeijassa ja kohosi tasavallan perustamisen jälkeen nopeasti korkeisiin asemiin. Ensimmäisenä presidenttinä toimineen Yuanin kuoltua vuonna 1916 Kiina ajautui valtataistelun seurauksena sisäiseen hajaannukseen, ja Wusta tuli vähitellen Pekingin kulloisellekin hallitukselle välttämätön tukija. Kesällä 1920 hän löi Mongolian vastaisella rajalla valtaa pitäneen sotapäällikkö Xu Shuzhengin, joka oli ollut hallitusta kontrolloineen Duan Qiruin tärkein tukija. Sen jälkeen Wu kukisti myös Duanin yhdessä Cao Kunin ja Zhang Zuolinin kanssa.Nordisk familjebok, täydennysosa (1924), s. 1013–1015 Runeberg.org. Viitattu 23.3.2014. Vuonna 1922 Wu ajautui sisällissotaan Zhang Zuolinin kanssa, jonka tukialue oli Mantšuriassa ja Pohjois-Kiinassa. Wu varmisti ensin asemansa maan keskiosissa ja ajoi sen jälkeen Zhangin joukot takaisin Mantšuriaan, minkä jälkeen hänestä itsestään tuli Pohjois-Kiinan alueen hallitseva sotaherra. Väliaikaiseksi presidentiksi kutsuttiin takaisin vuonna 1917 syrjäytetty Li Yuanhong ja hallitukseen nimitettiin joitain nuoria uudistusmielisiä, mutta käytännössä Wulla oli sotilasdiktaattorin asema. Wu alkoi suunnitella uutta sotaretkeä Sun Yat-senin johtamaa Etelä-Kiinan hallitusta vastaan koko Kiinan yhdistämiseksi, mutta hän menetti suosiotaan ankaruutensa vuoksi. Hän myös kukisti armottomasti rautatietyöläisten lakon vuonna 1923. Saman vuoden kesäkuussa sotilaat syrjäyttivät presidentti Lin ja myöhemmin uudeksi presidentiksi valittiin Cao Kun. Vuonna 1924 Zhang Zuolin käynnisti uuden hyökkäyksen Wuta vastaan ja löi hänen joukkonsa Tianjinin lähellä. Peking päätyi Zhangin ja tämän uuden liittolaisen Feng Yuxiangin käsiin, jotka ryhtyivät ohjailemaan uutta hallitusta. Tšiang Kai-šekin johtama Kuomintangin armeija löi Wun joukot lopullisesti Wuhanissa vuonna 1926. Wu pakeni seuraavana vuonna Sichuaniin. Menetettyään valtansa hän vietti vuodesta 1932 hiljaiseloa Pekingissä. Kiinan–Japanin sodan aikana vuonna 1939 japanilaiset tarjosivat hänelle asemaa nukkehallituksen päämiehenä Japanin miehittämässä Pohjois-Kiinassa, mutta hän kieltäytyi. ==Lähteet== ==Aiheesta muualla== Luokka:Kiinalaiset sotaherrat Luokka:Vuonna 1874 syntyneet Luokka:Vuonna 1939 kuolleet
Cene Prevc

Cene Prevc (s. 12. maaliskuuta 1996) on slovenialainen mäkihyppääjä. Seuratasolla hän edustaa SK Triglav Kranjia. Euroopan nuorten olympiafestivaaleilla vuonna 2013 Râșnovissa Prevc voitti normaalimäen kilpailun ja sai joukkuekilpailusta kultaa sekä sekajoukkuekilpailun hopeaa. Saman vuoden nuorten MM-kilpailuissa Liberecissä hän oli mukana Slovenian kultajoukkueessa. Oberstdorfin MM-kilpailuissa 2021 hän sijoittui suurmäessä yhdeksänneksi ja normaalimäessä 15:nneksi. Pekingin olympialaisissa 2022 hän saavutti joukkuemäessä hopeaa ja oli suurmäessä kahdestoista. Maailmancupissa Prevc debytoi Planicassa maaliskuussa 2014, jossa hän otti myös uransa ensimmäiset pisteet sijoituttuaan 16:nneksi. Kymmenen parhaan joukkoon hän sijoittui ensimmäistä kertaa Oberstdorfissa joulukuussa 2016 oltuaan kahdeksas. Kolmen parhaan joukkoon hän sijoittui ensimmäistä kertaa Willingenissä tammikuussa 2022 oltuaan kolmas. == Lähteet == Luokka:Slovenialaiset mäkihyppääjät Luokka:Slovenialaiset olympiamitalistit Luokka:Vuonna 1996 syntyneet Luokka:Elävät henkilöt
Mayta Capac

Mayta Cápac (ketšuaksi Mayta Qhapaq) oli perimätiedon mukaan inkojen neljäs hallitsija. Hän oli vallassa noin 1288–1318. Mayta Capacin johdolla inkat laajensivat maa-aluettaan Cuzcon laaksossa. Yksi syy tähän on saattanut olla sateiden väheneminen, mikä pakotti inkat etsimään uusia viljelysmaita ja vesivaroja ympäröiviltä alueilta. Kronikoissa Mayta Capac kuvataan suurikokoiseksi ja aggressiiviseksi nuorukaiseksi, joka haastoi riitaa naapuriheimon poikien kanssa jo nuorella iällä. Riitojen syynä oli vesi, jota inkat vaativat naapureiltaan. Mayta Capacin tultua hallitsijaksi inkat ottivat haluamansa valloittamalla naapureidensa maat ja pakottamalla nämä maksamaan veroja inkoille. == Lähteet == Luokka:Inkojen hallitsijat
IBU-Cup 2011–2012

IBU-Cup 2011–2012 oli ampumahiihdon kilpailukausi, joka alkoi 26. marraskuuta 2011 Ruotsin Östersundista ja päättyi 11. maaliskuuta 2012 Saksan Altenbergiin. == Kilpailukalenteri == Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja, normaalimatkoja sekä viestejä. Paikka Päivät Pikakilpailu Takaa-ajo Normaalimatka Yhteislähtö Viesti Sekaviesti Östersund 26.–27.11. ●● Val Ridanna 10.–11.12. ● ● Obertilliach 14.–17.12. ● ● ● Forni Avoltri 7.–8.1. ● ● Haute Maurienne 11.–14.1. ● ● ● Canmore 11.–12.2. ●● Canmore 15.–16.2. ● ● Altenberg 8.–11.3. ● ● ● Yhteensä 10 3 4 0 1 1 Luokka:IBU-Cup Luokka:Vuoden 2011 ampumahiihto Luokka:Vuoden 2012 ampumahiihto
Hannu I. Miettinen

Hannu I. Miettinen (4. lokakuuta 1945 Helsinki – 21. toukokuuta 2014 Helsinki) oli suomalainen hiukkasfysiikan tohtori, joka toimi vuonna 1989 avatun Tiedekeskus Heurekan ensimmäisenä johtajana ja sitten 1991–1994 hiukkasfysiikan tutkimuskeskus Cernin ensimmäisenä viestintäjohtajana.Rauno Pentti: Kehitystä pitää ennakoida, Hannu I. Miettinen vaatii viennin kilohinnan nostamista, Yliopistolehti 3/1997. Viitattu 23.3.2014. Miettinen väitteli filosofian tohtoriksi Helsingin yliopistossa 1971 ja siirtyi Rutherford-laboratorioon Englantiin, sitten Sveitsin Cerniin ja sieltä Stanfordin yliopistoon Yhdysvaltoihin. 1970-luvun lopulla hän toimi Chicagon yliopiston Enrico Fermi -instituutissa ja vierailevana professorina Kalifornian yliopistossa San Diegossa. 1980-luvun alussa Miettinen palasi Suomeen Helsingin yliopiston teoreettisen fysiikan tutkimuslaitoksen tutkimusryhmän johtajaksi. Vuosituhannen vaihteesta Hannu I. Miettinen toimi ensin Ruoholahteen ja sitten muuallekin Suomeen nousseiden High Tech Centereiden idean kehittäjänä ja HTC Finland Oy:n johtajana.Jouni Suolanen: Kapellimestari johtaa orkesteria, Taloussanomat 11.4.2000. Viitattu 23.3.2014. Häntä pidetään myös eri puolille Suomea levinneen HTC-konseptin isänä. Sen jälkeen Miettinen toimi rakennusyhtiö SRV:n projektikehitysjohtajana. Miettinen oli mukana myös joukkouttamista kehittävässä Microtask-yrityksessä. Miettinen tunnettiin tieteen popularisoijana, joka kirjoitti kansantajuisia artikkeleita tieteestä yli 30 vuoden ajan.Dr Hannu I. Miettinen , Authors, Microtask Blog. Viitattu 23.3.2014. Heurekan avajaisvuonna 1989 Miettinen valittiin Vuoden uusmaalaiseksi.Vuoden uusmaalaiset 1982–2013 , Uudenmaan liitto 2014. Viitattu 23.3.2014. Hannu I. Miettisen isä oli akateemikko Jorma K. Miettinen. Hänen poikiaan ovat kirjailija Tuomas Vimma ja Hybrid Graphicsin NVIDIA-yhtiölle myynyt Ville Miettinen.Ville Miettinen, 35, Talouselämä 43/2010, Talentum Media 17.12.2010, sivu 26. Viitattu 23.3.2014. ==Lähteet== Luokka:Suomalaiset ydinfyysikot Luokka:Suomalaiset yritysjohtajat Luokka:Vuonna 1945 syntyneet Luokka:Vuonna 2014 kuolleet
Taylor Fedun

Taylor Fedun (s. 4. kesäkuuta 1988 Edmonton, Alberta, Kanada) on ukrainalaiskanadalainen jääkiekkopuolustaja, joka pelaa NHL-joukkue Pittsburgh Penguinsin organisaatiossa. == Ura == Kauden 2010–2011 jälkeen Fedun allekirjoitti vapaana agenttina sopimuksen Edmonton Oilersin kanssa. Häntä ei ollut varattu NHL:ään. Fedun vakuutti Oilersin taidoistaan Young Stars -turnauksessa sekä kautta edeltäneissä harjoitusotteluissa. Hän joutui kuitenkin pelaamaan farmiseura Oklahoma City Baronsissa, jossa ei kuitenkaan ensimmäisen kautensa 2011–2012 aikana pelannut yhtäkään ottelua murrettuaan reisiluunsa. Fedun teki ensimmäisen NHL-maalinsa 5. marraskuuta 2013 Florida Panthersin maalivahti Jacob Markströmiä vastaan. Edmonton ei tarjonnut Fedunille jatkosopimusta, joten hän siirtyi heinäkuun ensimmäisenä päivänä 2014 vapaana pelaajana yhden vuoden mittaisella sopimuksella San Jose Sharksiin. == Tilastot == 2007–2008 Princeton NCAA 32 4 10 14 32 – – – – – 2008–2009 Princeton NCAA 35 3 12 15 50 – – – – – 2009–2010 Princeton NCAA 31 3 14 17 34 – – – – – 2010–2011 Princeton NCAA 29 10 12 22 38 – – – – – 2011–2012 Oklahoma City Barons AHL 0 0 0 0 0 – – – – – 2012–2013 Oklahoma City Barons AHL 70 8 19 27 30 17 3 3 6 6 2013–2014 Edmonton Oilers NHL 4 2 0 2 0 – – – – – Oklahoma City Barons AHL 65 10 28 38 51 3 0 1 1 4 2014–2015 Worcester Sharks AHL 65 6 28 34 37 4 1 0 1 6 San Jose Sharks NHL 7 0 4 4 4 – – – – – 2015–2016 Utica Comets AHL 63 8 25 33 48 4 0 0 0 4 Vancouver Canucks NHL 1 0 1 1 0 – – – – – 2016–2017 Buffalo Sabres NHL 27 0 7 7 16 – – – – – Rochester Americans AHL 29 5 18 23 29 – – – – – 2017–2018 Rochester Americans AHL 45 3 13 16 32 3 0 0 0 2 Buffalo Sabres NHL 7 0 1 1 2 – – – – – 2018–2019 Rochester Americans AHL 9 0 5 5 2 – – – – – Dallas Stars NHL 54 4 7 11 14 7 0 0 0 2 Texas Stars AHL 29 5 18 23 29 – – – – – 2019–2020 Dallas Stars NHL 27 2 7 9 8 11 0 0 0 4 Texas Stars AHL 5 0 2 2 8 – – – – – 2020–2021 Texas Stars AHL 2 0 0 0 4 – – – – – 7 kautta yhteensä NHL 127 8 27 35 44 18 0 0 0 6 10 kautta yhteensä AHL 356 41 140 181 245 31 4 4 8 22 4 kautta yhteensä NCAA 127 20 48 68 154 – – – – – == Lähteet == * * * === Viitteet === Luokka:Kanadalaiset jääkiekkoilijat Luokka:Ukrainalaiset jääkiekkoilijat Luokka:Pittsburgh Penguinsin pelaajat Luokka:Vuonna 1988 syntyneet Luokka:Elävät henkilöt
Skyfall (kappale)

Skyfall on englantilaisen laulaja-lauluntekijä Adelen esittämä tunnuskappale samannimisestä James Bond -elokuvasta vuodelta 2012. Kappaleen sävelsi ja sanoitti Adele yhdessä tuottaja Paul Epworthin kanssa ja se sisältää J. A. C. Redfordin orkestraation. ”Skyfall” julkaistiin 5. lokakuuta 2012 tasan kello 0:07 Britannian aikaa osana ”Global James Bond Day” -tapahtumaa, jolloin ensimmäisen Bond-elokuvan ilmestymisestä oli kulunut 50 vuotta. Kappale nousi nopeasti iTunesin latauslistan kärkeen ja ylsi Britannian singlelistan toiselle ja Billboard Hot 100:n kahdeksannelle sijalle. Kappaleen arvostelut olivat myönteisiä, ja se voitti useita palkintoja mukaan lukien Golden Globen sekä Oscar- ja Grammy-palkinnot. ==Sävellys== ”Skyfall” on orkestraalinen pop -kappale, jonka kesto on neljä minuuttia ja neljäkymmentäkahdeksan sekuntia. Tuottaja Paul Epworth sanoi, että vaikka ”Skyfall” on alkuperäinen sävellys, hän ja Adele yrittivät tavoitella edellisten tunnuskappaleiden ”James Bond -feeliä”. Kappale viittaa tarkoituksellisesti Monty Normanin ”James Bond Themeen” ensimmäisen kertosäkeen jälkeen. == Palkinnot == Vuosi Palkinto Kategoria Tulos Lähde 2013 Oscar-palkinto Paras laulu 2013 Golden Globe Paras kappale 2013 Brit Award Paras brittiläinen single 2013 Critics’ Choice Movie Award Paras kappale 2014 Grammy-palkinto Paras visuaaliseen mediaan tehty laulu == Lähteet == Luokka:Adelen kappaleet Luokka:James Bondin musiikki Luokka:Vuoden 2012 kappaleet Luokka:Oscar-palkitut kappaleet
Reflection (Redraman albumi)

Reflection on suomalaisartisti Redraman neljäs studioalbumi. Sony Music julkaisi sen 28. helmikuuta 2014. Reflection nousi julkaisuviikollaan Suomen virallisen albumilistan kahdeksannelle sijalle, joka on myös sen paras sijoitus. Albumi myi kultaa Suomessa. Redrama on kertonut albumin olleen julkaisuvalmis jo keväällä 2013, mutta koska hän halusi tehdä levylle lisää kappaleita, sen julkaisu viivästyi vuodelle 2014. Albumilta on julkaistu singlenä kappaleet "Kickstart", "Dumb!", "Clouds" sekä "Let Go". "Clouds" ja "Let Go" ovat nousseet parhaimmillaan Suomen soitetuimmiksi radiokappaleiksi. == Kappaleet == == Arvostelut == * Keskisuomalainen: negatiivinenKeskisuomalainen * Me Naiset: Me Naiset * Smackthejack.net: Smackthejack.net * Soundi: Soundi == Lähteet == Luokka:Redraman albumit Luokka:Vuoden 2014 albumit
B&W Hallerne

B&W; Hallerne on entinen teollisuuskompleksi Refshaleøenin saarella, Kööpenhaminassa. 1960-luvun alussa rakennettu rakennuskompleksi käsittää kaksi suurta hallia, joissa tehtiin laivoja vuoteen 1996 asti. Nykyisin tiloja käytetään kulttuuri- ja viihdetapahtumien pitopaikkana. B&W; Hallernen suurempi S2-halli toimi Eurovision laulukilpailun pitopaikkana vuonna 2014. ==Katso myös== *Burmeister & Wain ==Lähteet== == Aiheesta muualla == Luokka: Kööpenhaminan rakennukset ja rakennelmat
Tommi Kangasmaa

Tommi Kristian Kangasmaa (s. 18. marraskuuta 1971 Kuopio) on suomalainen ammattisotilas, elokuvatuottaja ja turvallisuuspolitiikan blogisti. Kangasmaa on puolustusvoimien taistelukamerasuorituskyvyn perustaja. Tuottajana Kangasmaa voitti vuonna 2007 sotilaselokuvien maailmanmestaruuden Italian Braccianossa. Hänet on palkittu puolustusvoimia esittelevistä lyhytelokuvista (Tulevaisuus ja Hamina-luokan ohjusvene) myös kansainvälisesti sekä Yhdysvalloissa että Saksassa. Kangasmaa palkittiin vuonna 2010 sotilasansiomitalilla puolustusvoimien taistelukameratoiminnan ja elokuvatuotannon menestyksen johdosta. Vuosien 2014–2017 aikana Kangasmaa toimi puolustusvoimien tuottajana elokuvassa Tuntematon sotilas. ==Elämä ja ura== Kangasmaa on koulutukseltaan valtiotieteen maisteri, tv-tuottaja ja opistoupseeri. Hän on sotilasarvoltaan kapteeni. Kangasmaa on opiskellut yleistä valtio-oppia, sosiologiaa, arkeologiaa ja tv-tuottamista. Sotilaskoulutukseltaan hän on suorittanut opistoupseerin perus- ja jatkotutkinnot. Kangasmaa aloitti uransa puolustusvoimissa Kaartin Jääkärirykmentissä 1999. Vuonna 2004 Kangasmaa siirtyi Pääesikunnan viestintäosastolle. Kangasmaa on työskennellyt Naton työryhmissä vuodesta 2003 lähtien. Kangasmaa on turvallisuuspolitiikan blogisti Uuden Suomen verkkosivustolla. ==Lähteet== ==Aiheesta muualla== * Tommi Kangasmaan haastattelu 30.7.2024 Luokka:Suomalaiset sotilaat Luokka:Suomalaiset elokuva- alan henkilöt Luokka:Vuonna 1971 syntyneet Luokka:Elävät henkilöt
Rapakon kalliomaalaus

Rapakon kalliomaalaus (myös Rapakko Saunalahdenniemi) sijaitsee Savonlinnassa Etelä-Savossa. Siirtolohkareessa olevat kaksi vesilintua ovat ainoat varmat lintuaiheet suomalaisissa kalliomaalauksissa. Maalauksen löysi Risto Kupiainen vuonna 1993, kun hän etsi kalliomaalauksia Hannu Poutiaisen ja Martti Koposen kanssa. Maalaus on mahdollisesti kivikautinen. == Siirtolohkareen sijainti == Saimaan Pihlajaveden Rapakonsaaren koillisosassa Saunalahdenniemen kärjen tuntumassa ja noin 30 metriä rannasta sijaitsee suuri osin kuutiomainen siirtolohkare, johon maalaus on tehty. Paikka sijaitsee voin 12,8 kilometriä Savonlinnan tuomiokirkosta länteen ja maalaus oli löydettäessä Kymmene Oy:n mailla. Saari on tavoitettavissa kesällä vain veneellä ja talvella salmen jään tulee olla vahvaa. == Maalaus == Kiven itäkylkeen on maalattu kaksi vesilintua muistuttavaa yksinkertaista kuviota. Ne ovat kuin yhdellä sormella pyyhkäistyjä. Vaikka toteutus on yksinkertainen, syntyvä vaikutelma vie ajatukset joutseneen. Koska muitakin pitkäkaulaisia lintuja on olemassa, ei lopullista päätöstä voi lajin osalta tehdä. Alempi lintu on 1,4 metrin korkeudella maasta ja se on 23 senttimetriä korkea ja 19 pitkä. Ylempi lintu on 15 senttimetriä pitkä ja korkea. Molemmat uivat vasemmallepäin ja ne näyttävät muodostavan parin. == Katso myös == * Salmijärven kalliomaalaus sisältää yhden epävarman vesilintukuvion. ==Lähteet== * * * Muinaistaideyhdistys: Rapakko * Luukkonen, Ismo: Rapakko * ===Viitteet=== Luokka:Suomen kalliomaalaukset Luokka:Savonlinnan esihistoria Luokka:Etelä- Savon historia
Samu-Petri Simo

Samu-Petri Johannes Simo (s. 22. kesäkuuta 1978 Jyväskylä) on aktiiviuransa lopettanut suomalainen moukarinheittäjä. Hän edusti Jyväskylän Kenttäurheilijoita ja hänen valmentajanaan toimi Markku Simo. Kalevan kisoissa Simo saavutti moukarinheiton hopeaa vuonna 2000 ja pronssia vuonna 2001. == Lähteet == Luokka:Suomalaiset moukarinheittäjät Luokka:Vuonna 1978 syntyneet Luokka:Elävät henkilöt
Pekka Matilainen (kävelijä)

Pekka Matilainen (s. 27. toukokuuta 1978) on aktiiviuransa lopettanut suomalainen kilpakävelijä. Hän edusti urallaan Pielaveden Alkua. Kalevan kisoissa Matilainen saavutti 20 kilometrin kävelyssä hopeaa vuonna 1998 ja pronssia vuonna 2000. == Lähteet == Luokka:Suomalaiset kävelijät Luokka:Vuonna 1978 syntyneet Luokka:Elävät henkilöt
Joan Fuster

Joan Fuster i Ortells (23. marraskuuta 1922 – 21. kesäkuuta 1992) oli espanjalainen kirjailija, joka kirjoitti enimmäkseen katalaaniksi. Hän kirjoitti runoja, esseitä ja kolumneja ja käänsi teoksia muista kielistä. == Lähteet == Luokka:Katalonialaiset kirjailijat Luokka:Espanjalaiset kirjailijat Luokka:Vuonna 1922 syntyneet Luokka:Vuonna 1992 kuolleet
Riku-Pekka Rosenvall

Riku-Pekka Rosenvall (s. 19. elokuuta 1975 Harjavalta) on aktiiviuransa lopettanut suomalainen pikajuoksija, joka edusti Noormarkun Nopsaa. Hänen valmentajanan toimi Seppo Välimäki. Kalevan kisoissa Rosenvall saavutti 400 metrin aitajuoksussa hopeaa vuonna 2001 ja pronssia vuonna 2000. Viitattu 23.3.2014. == Lähteet == Luokka:Suomalaiset pikajuoksijat Luokka:Suomalaiset 400 metrin aitajuoksijat Luokka:Vuonna 1975 syntyneet Luokka:Elävät henkilöt
Alissa White-Gluz

Alissa White-Gluz (s. 31. heinäkuuta 1985) on kanadalainen laulaja. Hän on kanadalaisen The Agonist -metalliyhtyeen perustaja ja entinen laulaja. Nykyään hän toimii laulajana ruotsalaisessa melodisessa death metal -yhtyeessä Arch EnemyIsoaho, Timo: ”Totta kai olen kohdannut seksuaalista häirintää” – Arch Enemyn suorasanainen laulaja Alissa White-Gluz puhuu suunsa puhtaaksi. Soundi, 23.2.2018.. == Ura == Vuonna 2004 White-Gluz perusti The Agonistin yhdessä Danny Marinon ja Chris Kellsin kanssa. White-Gluz on vieraillut laulajana muun muassa Slaves on Dope -yhtyeen albumilla Over the Influence, Blackguard- yhtyeen EP:llä Another Round ja Delain-yhtyeen albumilla The Human Contradiction. 17\. maaliskuuta 2014 Arch Enemy ilmoitti lehdistötiedotteessa, että White-Gluz korvaisi heidän entisen laulajansa Angela Gossowin. Vuonna 2006 White-Gluz vieraili Canadian Idol -televisio-ohjelmassa esittäen coverin Queenin kappaleesta ”Bohemian Rhapsody”. Tammikuussa 2012 hän esiintyi valmentajana MTV:n sarjassa Made. White-Gluz on valittu useita kertoja ”Hottest metal chick” -listalle Revolver Magazine -lehdessä. == Aktivismi == Alissa on saanut PETA:lta Libby-palkinnon osallistumisestaan kansainväliseen hylkeiden metsästyksen vastaiseen kampanjaan. White-Gluz on ollut vegaani vuodesta 1998. White-Gluz on myös ateisti. == Lähteet == == Aiheesta muualla == * Alissa White-Gluz Facebookissa. * Alissa White-Gluz Twitterissä. * Alissa White-Gluz Instagramissa. * Luokka:Kanadalaiset metallimusiikin laulajat Luokka:Kanadalaiset laulaja-lauluntekijät Luokka:Vuonna 1985 syntyneet Luokka:Elävät henkilöt Luokka:Seulonnan keskeiset artikkelit
IBU-Cup 2010–2011

IBU-Cup 2010-11 alkoi 27. marraskuuta Norjan Beitostølenista ja päättyi 13. maaliskuuta Ranskan Le Grand Bornandiin. == Kilpailukalenteri == Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa- ajoja ja normaalimatkoja. Paikka Päivät Pikakilpailu Takaa-ajo Normaalimatka Yhteislähtö Viesti Sekaviesti Beitostølen 27.–28.11. ●● Val Martello 11.–12.12. ● ● Obertilliach 17.–18.12. ● ● Nové Město na Moravě 8.–9.1. ● ● Altenberg 14.–15.1. ● ● Osrblie 5.–6.2. ● ● Bansko 11.–12.2. ●● Le Grand Bornand 10.–13.3. ● ● ● Yhteensä 10 3 4 0 0 0 Luokka:IBU-Cup Luokka:Vuoden 2010 ampumahiihto Luokka:Vuoden 2011 ampumahiihto
Anton Barichievich

Anton Barichievich (10. lokakuuta 1925 Jugoslavia - 7. syyskuuta 2003 Montreal, Kanada) oli voimamies ja eksentrikko.Tieteen kuvalehti Historia 5/2014, s.72-73 Anton syntyi Jugoslaviassa (nyk. Kroatian alueella) Siperiasta kotoisin olleille maahanmuuttajavanhemmille. Vuonna 1945 hän muutti Kanadaan, pakoon sotaa Euroopassa.Library and Archives Canada - Great Antonio (1925-2003) Great Antonio () -nimellä tunnettu jätti oli noin 190cm pitkä ja painoi liki 225 kiloa. Suuresta koostaan huolimatta laulua rakastaneella Antonilla oli kaunis, pehmeä lauluääni.Legendary Strength Vuonna 1952 hän pääsi Guinnessin ennätystenkirjaan vetämällä 433-tonnista junaa 19,8 metriä. Anton esiintyi myös elokuvissa Taistelu tulesta () (1981) ja Abominable Snowman (1996). Hän kuoli sydänkohtaukseen vuonna 2003. ==Lähteet== Luokka:Vuonna 1925 syntyneet Luokka:Vuonna 2003 kuolleet Luokka:Voimamiehet Luokka:Eksentrikot
Filmfare Awards East

Filmfare Awards East on The Times Groupin vuosittain järjestämä palkintogaala itäintialaisille bengalin-, assamin- ja orijankielisille elokuvateollisuuksille. Palkintogaala järjestettiin ensimmäisen kerran 29. maaliskuuta 2014, jolloin palkinnot myönnettiin vuonna 2013 menestyneille elokuville. Bengalinkielisille elokuville jaetaan palkintoja 21 eri palkintokategoriassa ja assamin- sekä orijankielisille neljässä. == Katso myös == * Filmfare Awards, vastaava palkinto hindinkieliselle elokuvateollisuudelle. * Filmfare Awards South, vastaava palkinto eteläintialaisille elokuvateollisuuksille. == Lähteet == *
Josep Pla

Josep Pla (1897-1981) oli espanjalainen kirjailija ja journalisti. Hän oli tuottelias, koottuihin teoksiin kuuluu yli 45 osaa ja tuhansia sivuja. Muiden katalonialaisten kirjailijoiden tapaan hän vaikutti osana ranskalaisia kirjallisuuspiirejä, ja Stendhal ja Proust kuuluivat hänen kirjallisiin esikuviinsa, kun taas ideologisiksi esikuviksi voidaan nimetä Leopardi, Voltaire ja Montaigne. Pla valitsi kirjallisen uran jo nuorena. Hän toimi kirjeenvaihtajana Ranskassa, Italiassa, Englannissa, Saksassa ja Venäjällä, ja uutisten ohella kirjoitti sieltä poliittisia ja kulttuuria koskevia kirjoituksia. Plan kirjoituksiin on suhtaudutu ristiriitaisesti, sillä hänellä on oletettu olleen yhteyksiä fasisteihin Espanjan sisällissodassa. Siksi hän ei saanut hänelle ehdotettuja kirjallisuuspalkintoja. == Lähteet == == Aiheesta muualla == * Josep Pla Illetra * Luokka:Espanjalaiset kirjailijat Luokka:Vuonna 1897 syntyneet Luokka:Vuonna 1981 kuolleet
Pink Sparkle (EP)

Pink Sparkle on australialaisen laulajan Kylie Minoguen heinäkuussa 2010 julkaistu EP-levy. == Kappaleet == == Aiheesta muualla == *Kylie Minoguen virallinen sivusto Luokka:Vuoden 2010 EP:t Luokka:Kylie Minoguen albumit
Lola Anglada

Lola Anglada i Sarriera (1893 Barcelona – 1984 Tiana) oli espanjalainen kirjailija ja kuvittaja. Hänen varhaiset työnsä olivat lastenkirjoja. Anglada, oikealta nimeltään Dolors Anglada i Sarriera, sai taideopetusta hyvin nuoresta alkaen. Hän julkaisi ensimmäiset kuvituksensa vuonna 1905 (12-vuotiaana) ja piti ensimmäisen yksityisnäyttelynsä vuonna 1916. Hän opiskeli Francesc Galí -akatemiassa ja tutustui Joan Miróon ja Lloréns Artigasiin. Hän alkoi kuvakirjojen tekemisen opiskeluaikanaan. Kirjallisen työnsä ohella hän vaikutti Primo de Riveran vastaisessa oppositioliikkeessä ja puolusti feminismiä ja katalanianismia. == Lähteet == Luokka:Vuonna 1893 syntyneet Luokka:Vuonna 1984 kuolleet Luokka:Espanjalaiset kirjailijat
Linda Larsson

Linda Vilhelmine Larsson (o.s. Ilusk, 18. syyskuuta 1909 Viro – 1. toukokuuta 1983 Tukholma) oli ruotsalainen kirjailija, käsikirjoittaja ja vaatemuotoilija. Hän avioitui vuonna 1936 ohjaaja Börje Larssonin kanssa ja teki puolisonsa kanssa useita yhteisiä elokuvakäsikirjoituksia. Linda Larsson suunnitteli asusteita kymmenkuntaan ruotsalaiselokuvaan vuosina 1942–1962, mukaan luettuna teos Änglar, finns dom?. ==Elokuvakäsikirjoituksia== *Sista natten (1956) *Främlingen från skyn (1956) *Som man bäddar... (1957) *Åsa- Nisse på Mallorca (1962) ==Kirjallisuutta== *Kurirplan nödlandar (1945 salanimellä "Linde Ray") ==Aiheesta muualla== *Runeberg.org *Svensk Filmdatabas Luokka:Ruotsalaiset kirjailijat Luokka:Ruotsalaiset elokuvakäsikirjoittajat Luokka:Vuonna 1909 syntyneet Luokka:Vuonna 1983 kuolleet
Jacint Verdaguer

Jacint Verdaguer (1845–1902) oli katalonialainen kirjailija ja runoilija. Hän kirjoitti eeppistä ja lyyristä runoutta, proosaa, matkakertomuksia ja lehtijuttuja. Verdaguer kasvoi hurskaassa 8-lapsisessa perheessä. Hän lähti pappisurallr ja käveli päivittäin viiden kilometrin matkan seminaariin jo kymmenvuotiaana. Seminaarissa hän oppi retoriikkaa ja tutustui klassiseen kirjallisuuteen. Nuorena hän kirjoitti rakkausrunoja ja uskonnollista ja satiirista runoutta. Pian hän alkoi kirjoittaa laajempia eeppisiä kokonaisuuksia kuten vuonna 1865 julkaistun Kotimaani kaksi marttyyriä. Verdauger sai pappisvihkimyksen vuonna 1870. Vuonna 1886 Palestiinaan tehdyn pyhiinvaellusmatkan jälkeen Verdaguer koki uskonnollisen kriisin, joka sai hänet hylkäämään kirjallisen uran ja keskittymään hengelliseen kilvoitteluun. Hän sekaantui lahkoon, joka harrasti manauksia ja väitti omaavansa yliluonnollisia voimia. Kirkko puuttui Verdaugerin toimintaan, hänet lähetettiin syrjäiseen luostariin. Verdaguer joutui taloudellisiin vaikeuksiin ja julkaisi kirjoituksia joissa syytti piispaa työpaikkakiusaamisesta. Hän sai työpaikkansa takaisin. Hänen mukaansa on nimetty aukio ja Verdaguerin metroasema. == Lähteet == == Aiheesta muualla == Luokka:Espanjalaiset kirjailijat Luokka:Vuonna 1845 syntyneet Luokka:Vuonna 1902 kuolleet
Kaisa Lettojärvi

Kaisa Lettojärvi (s. 16. tammikuuta 1962) on suomalainen kestävyysjuoksija. Hän edustaa Lahden Ahkeraa ja hänen valmentajanaan toimii Juhani Lettojärvi. Aikuisten SM-tasolla Lettojärvi on saavuttanut maratonin kultaa vuonna 2002 ja hopeaa vuonna 2001 sekä kaksi pronssia puolimaratonilla; vuosina 2000 ja 2003. Lisäksi hän on ollut voittamassa 4 x 800 metrin viestijuoksussa pronssia vuonna 2000. == Lähteet == Luokka:Suomalaiset kestävyysjuoksijat Luokka:Vuonna 1962 syntyneet Luokka:Elävät henkilöt
IBU-Cup 2009–2010

IBU-Cup 2009-10 alkoi 28. marraskuuta Ruotsin Idrestä ja päättyi 14. maaliskuuta Slovenian Pokljukaan. == Kilpailukalenteri == Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja ja normaalimatkoja. Paikka Päivät Pikakilpailu Takaa-ajo Normaalimatka Yhteislähtö Viesti Sekaviesti Idre 28.–29.11. ●● Val Ridanna 12.–13.12. ● ● Obertilliach 18.–19.12. ● ● Altenberg 9.–10.1. ● ● Nové Město na Moravě 15.–16.1. ● ● Osrblie 6.–7.2. ● ● Val Martello 12.–13.2. ● ● Pokljuka 12.–14.3. ●● ● Yhteensä 10 5 2 0 0 0 Luokka:IBU-Cup Luokka:Vuoden 2009 ampumahiihto Luokka:Vuoden 2010 ampumahiihto
Anne Jääskeläinen

Anne Maarit Jääskeläinen (o. s. Sikanen, s. 12. huhtikuuta 1964 Karttula) on suomalainen kestävyysjuoksija. Hän edustaa Lapinlahden Vetoa ja vastaa itse omasta valmennuksestaan. Aikuisten SM-kisoissa Jääskeläinen on saavuttanut maratonilla kolme kultaa, kaksi hopeaa ja kolme pronssia. Lisäksi hän on voittanut sisäratojen SM-kisoissa hopeaa ja pronssia 3 000 metrin juoksussa. Arvokisatasolla Jääskeläinen on edustanut Suomea vuoden 1994 EM-kilpailuissa Helsingissä. Hänen kilpailumatkansa oli tuolloin maraton, jolla hän ei kuitenkaan selviytynyt maaliin saakka. == Lähteet == Luokka:Suomalaiset kestävyysjuoksijat Luokka:Vuonna 1964 syntyneet Luokka:Elävät henkilöt
Antoni Maria Alcover

Antoni Maria Alcover i Sureda (2. helmikuuta 1862 Santa Cirga, Manacor – 8. tammikuuta 1932 Palma de Mallorca) oli espanjalainen pappi ja kirjailija, joka oli kiinnostunut myös kielitieteestä ja folkloristiikasta. Alcover keräsi kotiseutunsa legendoita ja kansansatuja ja julkaisi ne salanimellä Jordi d’es Racó. Hän osallistui hankkeeseen, jossa kirjoitettiin ensimmäistä katalaanin kielen suurta sanakirjaa. == Lähteet == Luokka:Espanjalaiset papit Luokka:Espanjalaiset kirjailijat Luokka:Vuonna 1862 syntyneet Luokka:Vuonna 1932 kuolleet
IBU-Cup 2008–2009

IBU-Cup 2008-09 alkoi 29. marraskuuta Ruotsin Idrestä ja päättyi 14. maaliskuuta Italian Val Ridannaan. == Kilpailukalenteri == Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja ja normaalimatkoja. Paikka Päivät Pikakilpailu Takaa-ajo Normaalimatka Yhteislähtö Viesti Sekaviesti Idre 29.–30.11. ●● Obertilliach 13.–14.12. ● ● Val Martello 19.–20.12. ● ● Altenberg 10.–11.1. ● ● Nové Město na Moravě 16.–17.1. ● ● Osrblie 7.–8.2. ● ● Bansko 13.–14.2. ● ● Val Ridanna 11.–14.3. ● ● ● Yhteensä 9 4 4 0 0 0 Luokka:IBU-Cup Luokka:Vuoden 2008 ampumahiihto Luokka:Vuoden 2009 ampumahiihto
Ikoinniemen Haukkavuoren kalliomaalaus

Ikoinniemen Haukkavuoren kalliomaalaus sijaitsee Savonlinnassa Etelä-Savossa. Vaatimattoman kalliomaalauksen löysi Risto Kupiainen vuonna 1992 liittyen Hannu Poutiaisen, Martti Koposen ja hänen kalliomaalausten etsintäprojektiin. Maalauksella ei ole ajoitusta. == Kallio ja sen sijainti == Ikoinniemi sijaitsee noin 7 kilometriä kaakkoon Savonlinnan tuomiokirkosta. Siellä kohoaa jyrkkänä Haukkavuori, jonka juurella on pieni Sorvalampi. Se oli muinoin kapea salmi Saimaan vesistössä aikana, jolloin sen vedenpinta oli nykyistä paljon korkeammalla. Nykyään lampi on 19 metrin päässä kallioseinämältä, jota erottaa lammesta metsäinen rantakaistale. Maalaukset sijaitsevat 3,8 metrin korkeudella maan pinnasta. Maalauskallio sijaitsee 700 metrin päässä läheisestä Ikoinniemen linnavuoresta. == Maalaus == Korkealla 3,8 metrin korkeudella erottuu kaksi katkelmallista ihmishamoa, jotka on maalattu allekkain. Ylimmän tikku-ukon pituus on 40 senttimetriä ja alempi on saman kokoinen, mutta ei niin selvä. Niiden ympärillä näkyy punaväriä 1,7×0,6 metrin alalla. ==Lähteet== * * Muinaistaideyhdistys: Ikoinniemen Haukkavuori * Luukkonen, Ismo: Ikoinniemen Haukkavuori * ===Viitteet=== Luokka:Suomen kalliomaalaukset Luokka:Savonlinnan esihistoria Luokka:Etelä-Savon historia
Impi Aro

Impi Aallotar Aro (o.s. Ståhlberg, 12. elokuuta 1906 Helsinki – 3. toukokuuta 1996 Helsinki) oli suomalainen näyttelijä ja teatteriohjaaja. Ennen sotia Aro sai toistakymmentä vuotta laulutunteja Raili Kahilaiselta ja teatterikoulutusta 1933–1936 Bertha Lindbergin luokalla sekä näytteli Helsingin Työväenteatterissa. Sotien jälkeen hän jatkoi opintojaan Suomen teatterijärjestöjen keskusliiton kursseilla. 1940-luvulla hän näytteli ja ohjasi Kuopiossa, Kemissä, Hämeenlinnassa ja Jyväskylässä ja 1950-luvulla muun muassa Lahden kaupunginteatterissa ja Haagan näyttämöllä. 1950-luvun loppupuolella Aro näytteli sivuosia elokuvissa Lain mukaan (1956), Juha (1956), Pikku Ilona ja hänen karitsansa (1957), Herra sotaministeri (1957), Pekka ja Pätkä miljonääreinä (1958) ja Pekka ja Pätkä mestarimaalareina (1959). Impi Aro oli vuodesta 1936 naimisissa teatterinjohtaja Matti Aron kanssa. Näyttelijät Maria Aro ja Minna Aro ovat heidän tyttärensä. ==Lähteet== Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1906 syntyneet Luokka:Vuonna 1996 kuolleet
Orivuoren kalliomaalaus

Orivuoren kalliomaalaus sijaitsee Pihlajavedellä Savonlinnassa Etelä-Savossa. Tämä vaatimaton kalliomaalaus, joka ei enää käsitä tunnistettavia kuvioita, on tehty kivikaudella. == Kallio ja sen sijainti == Saimaaseen kuuluvan Pihlajaveden Moinselältä työntyy pohjoisrannalta sisään Orilamminlahti, jonka perällä kohoaa Orivuori Orilammen ja sitä ympäröivän suon ääreltä. Orivuoren lounaaseen avautuva kalliojyrkänne on korkea, mutta muinoin Saimaan vedenpinnan ollessa korkeammalla vaikutelma ei ollut niin vaikuttava. Maalaus sijaitsee nykyään noin neljä metriä maanpinnasta mitattuna. == Maalaus == Maalauskenttä on noin metrin leveä ja 40 senttimetriä korkea. Kuvioita on kolmessa ryhmässä. Kuviot ovat tuhoutuneet eikä selviä merkkejä enää erotu. Oikealla on kolme vierekkäistä pystyviivaa, jotka on tulkittu jäänteiksi venekuvion miehistöviivoista. Keskellä on punaväriä, mutta kuvioita ei pysty erottamaan. Punavärin alla on kaksi pystyviivaa. Kuvioita peittävät osittain harmaat jäkälät. ==Lähteet== * * Luukkonen, Ismo: Orivuori * ===Viitteet=== == Aiheesta muualla == * Muinaistaideyhdistys: Orivuori Luokka:Suomen kalliomaalaukset Luokka:Savonlinnan esihistoria Luokka:Etelä-Savon historia
Ampumahiihdon euroopancup 2007–2008

Ampumahiihdon euroopancup 2007–2008 alkoi 24. marraskuuta Norjan Geilosta ja päättyi 13. maaliskuuta Ranskan Valromeyyn. Se oli viimeinen kausi IBU-Cupin vanhalla nimellä, ja samalla viimeinen jossa myös juniorit kilpailivat. == Kilpailukalenteri == Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja ja normaalimatkoja. Myös juniorit kilpailivat samoilla matkoilla omassa sarjassaan. Paikka Päivät Pikakilpailu Takaa-ajo Normaalimatka Yhteislähtö Viesti Sekaviesti Geilo 29.–30.11. ●● Torsby 30.11.–1.12. ● ● Obertilliach 6.–7.12. ● ● Bansko 13.–14.12. ● ● Langdorf 12.–13.1. ● ● Osrblie 18.–20.1. ● ● ● Cesana San Sicario 8.–9.3. ● ● Valromey 12.–13.3. ● ● Yhteensä 9 5 2 0 1 0 Euroopancup 2007–2008 Euroopancup 2007–2008 Euroopancup 2007–2008
Tarinoita

Tarinoita voi tarkoittaa seuraavia: * Tarinoita on Rajaton -yhtyeen albumi vuodelta 2010. * Tarinoita on Sallan ja Miron matka maailman ympäri -yhtyeen albumi vuodelta 2014.
Narcís Monturiol

thumb Narcís Monturiol i Estarriol (1819–1885) oli espanjalainen keksijä. Hän tutki navigointia veden alla ja rakensi oman sukellusveneen. Ictineo-niminen vene laskettiin vesille Barcelonan satamassa vuonna 1859. Se oli tehty oliivipuusta, tammesta ja kahden millin kuparilevyistä. Rahtialus murskasi Ictineo I:n mutta Monturiol alkoi heti suunnitella uutta isompaa venettä. Ictineo II laskettiin vesille 1864, ja sen höyrykoneella toimiva versio vuonna 1867. Siitä tuli maailman ensimmäinen polttomoottorikäyttöinen sukellusvene. Telakka romutti sen, koska Monturiol ei maksanut laskujaan. Monturiolilla ei ollut minkäänlaista teknistä koulutusta, mutta hänestä tuli heti paikallinen sankari. == Lähteet == Luokka:Espanjalaiset liikemiehet Luokka:Vuonna 1819 syntyneet Luokka:Vuonna 1885 kuolleet